
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 


Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin! 


Condacul 1 

Celei mai smerite Împărătese, a lumii şi a îngerilor, îi aducem cereri, mulţumiri şi 
laude, că s-a învrednicit a fi cea mai frumoasă floare a omenirii, întru care a bine- 
voit Dumnezeu a Se face Om, pentru mântuirea noastră. lar tu, Floarea smereniei, 
Maică prea curată, dăruieşte-ne nouă din smerenia ta, ca să-L primim pe Dum- 
nezeu în sufletele noastre! 


Icosul 1 

Îngerii, înaintea oamenilor, ţi s-au închinat, Fecioară smerită şi de toţi lăudată, iar 
Arhanghelul Gavriil a fost trimis să-ţi spună vestea cea de taină, pe care ţi-a dez- 
văluit-o Dumnezeu numai ţie: 

Bucură-te, Maica smereniei; 

Bucură-te, Fecioară aleasă ca o floare a omenirii; 

Bucură-te, ceea ce eşti şi vei fi cea mai lăudată; 

Bucură-te, Maica Domnului; 

Bucură-te, Împărăteasa îngerilor; 

Bucură-te, cea pentru care Dumnezeu a umplut lumea cu icoane făcătoare de minu- 
ni; 

Bucură-te, poarta Întrupării; 

Bucură-te, veşnic arătătoarea Pruncului dumnezeiesc; 

Bucură-te, răsadul cel bun, urmaşa Evei; 

Bucură-te, împlinirea aşteptărilor celor de demult; 

Bucură-te, mirarea Cetelor îngereşti; 

Bucură-te, Maică smerită a lui Dumnezeu; 

Bucură-te, Floarea smereniei, Fecioară Maică! 


Condacul al 2-lea 

Viaţa Maicii Sfinte a fost un neîntrerupt „Aliluia”, pentru care îngerii s-au înfri- 
coşat şi capul şi-au plecat, recunoscând-o pe dânsa drept Împărăteasa lor prea slă- 
vită, cea mai frumoasă floare înflorită în toată omenirea. 


Icosul al 2-lea 


Coborându-se Fecioara de mică în adâncurile nebănuite de noi ale smereniei, Dom- 
nul a binecuvântat-o mai mult decât pe toţi şi prin glasurile îngereşti şi omeneşti o 
laudă aşa: 

Bucură-te, Măicuţa durerilor; 

Bucură-te, ceea ce suspini pentru toate sufletele; 

Bucură-te, ceea ce te bucuri de mântuirea noastră; 

Bucură-te, ceea ce ai zis: „Iată roaba Domnului, fie mie după cuvântul tău”; 
Bucură-te, chipul desăvârşit al smereniei; 

Bucură-te, Învăţătoarea noastră întru ale tăcerii şi modestiei; 

Bucură-te, ceea ce ne dai speranţă şi putere pe calea nevoinţei; 

Bucură-te, cel mai frumos palat al lui Dumnezeu; 

Bucură-te, întâia biserică sfinţită; 

Bucură-te, cutremurarea iadului; 

Bucură-te, izgonitoarea setei de răzbunare; 

Bucură-te, încurajatoarea celor nebăgaţi în seamă de lume; 

Bucură-te, Floarea smereniei, Fecioară Maică! 


Condacul al 3-lea 
Lacrimile prea curatei s-au făcut pentru noi izvor de bunătăţi, de milă şi de har, 
curgând nesecat prin icoanele sale lăsate lumii. lartă-ne, Măicuţa noastră, a oro- 


psiţilor, pentru durerile pe care ţi le pricinuim prin greşelile noastre. Pentru toate 
lacrimile sfinte vărsate pentru noi, li cântăm cu smerenie Fiului tău: Aliluia! 


Icosul al 3-lea 

Nimeni nu a mai plâns pe pământ şi în cer mai cu durere decât Maica lui Dumne- 
zeu. Şi nu numai la moartea Fiului ei pe Cruce, când prin inimă i-a trecut sabie, 
după proorocie, ci şi atunci când a văzut moartea sufletească a fiecăruia dintre noi, 
iar lacrimile ei au rodit bucurie şi întoarcere la Dumnezeu a multora, pentru care îi 
cântăm Fecioarei aşa: 

Bucură-te, smerenie înlăcrimată; 

Bucură-te, ceea ce te bucuri pentru întoarcerea noastră la Dumnezeu; 

Bucură-te, cea mai cinstită fiică a Eve; 

Bucură-te, ceea ce porţi cel mai frumos şi mai slăvit nume, Marie; 

Bucură-te, Împărăteasa care nu trece cu vederea pe nici una din slugile sale; 
Bucură-te, smerenie în laudă; 

Bucură-te, Ghiocelul omenirii; 

Bucură-te, după cum ţi-a spus Arhanghelul; 

Bucură-te, cu o bucurie mai mare decât a Evei în Rai; 

Bucură-te, mai mult decât Sfânta Elena la găsirea Crucii; 

Bucură-te, alături de Fiul tău, în cer; 


Bucură-te, strigătul de biruinţă al Evei celei mult-întristate; 
Bucură-te, Floarea smereniei, Fecioară Maică! 


Condacul al 4-lea 

Noi nu putem răbda cât ai răbdat tu pentru omenire. Noi nu putem înţelege durerile 
sufletului tău smerit, o, Maică. Iartă-ne puţinătatea credinţei, a nădejdii şi a drago- 
stei şi primeşte din partea noastră, ca dar, cântarea către Fiul tău: Aliluia! 


Icosul al 4-lea 

Cei care au crezut că te-au înţeles pe deplin s-au cufundat în mândrie şi înşelare, 
iar cei care s-au smerit, îngenunchind înaintea icoanei tale, au primit de la Dumne- 
zeu, prin tine, revărsarea harului. De aceea îți mulțumim, grăind: 

Bucură-te, răbdarea fără cârtire; 

Bucură-te, smerenie nepoticnită; 

Bucură-te, taină adâncită şi neînţeleasă; 

Bucură-te, Împărăteasa noastră cea plină de bunătate şi dăruire; 

Bucură-te, Maică Sfântă ce împodobeşti bisericile cu icoana ta; 

Bucură-te, prietena omenirii; 

Bucură-te, rugătoarea noastră în cer; 

Bucură-te, sufletul cel mai strălucitor; 

Bucură-te, ceea ce te-ai transformat în bucuria credincioşilor; 

Bucură-te, ocrotirea noastră; 

Bucură-te, cea nedescrisă de cuvinte; 

Bucură-te, Maică, în faţa căreia graiul omenesc se retrage neputincios; 

Bucură-te, Floarea smereniei, Fecioară Maică! 


Condacul al 5-lea 

Nu e nimeni care să nu fi auzit de numele tău cel sfânt, prea curată Fecioară Maria. 
Cei care nu l-au cinstit, mult au pierdut, iar cei care l-au păstrat în inimă cu evlavie, 
închinându-ţi-se ca Maicii lui Dumnezeu, au fost răsplătiți de Fiul tău cu împlinirea 
rugăciunilor, la vreme potrivită. De aceea noi, credincioşii, îi cântăm Fiului tău 
împreună cu îngerii: Aliluia! 


Icosul al 5-lea 

Pământul s-a umplut de biserici, dintre care nenumărate poartă hramul tău, al prea 
sfintelor tale sărbători, Fecioară Maria. Ele sunt buchetul de flori pe care ţi-l oferim 
împreună cu rugăciunile noastre dinaintea icoanelor tale. Ajută-ne, Maică a Dom- 
nului şi a noastră, ca să ne păstrăm credinţa iubitoare, neschimbată, până la sfârşit, 
ŞI să-ți putem cânta în veşnicie aşa: 

Bucură-te, ajutătoarea noastră de zi cu zi; 


Bucură-te, darul nostru de la Dumnezeu; 

Bucură-te, ceea ce ne-ai fost dată ca Maică; 

Bucură-te, că suntem nevrednici de mila ta cea mare; 
Bucură-te, că fără tine ne-am poticni la vreme de încercare; 
Bucură-te, miluitoarea noastră cea fără părtinire şi neobosită; 
Bucură-te, sporitoarea darurilor date nouă de Dumnezeu; 
Bucură-te, înțelepțirea noastră neştiută; 

Bucură-te, Rai înflorit pe pământ; 

Bucură-te, perlă ascunsă, cu chip blând; 

Bucură-te, cea îmbrăcată pururea în haina cea strălucitoare a smereniei; 
Bucură-te, ceea ce ne înţelegi dorurile şi durerile; 
Bucură-te, Floarea smereniei, Fecioară Maică! 


Condacul al 6-lea 

Milioane de minuni au răsărit, ca stelele pe cerul lumii, prin mijlocirea ta, Fecioară. 
Ele nu se opresc până la sfârşitul lumii, până la ultimul strigăt al vreunui credincios 
către tine. Uimiţi de bunătatea ta, îngerii Îi cântă lui Dumnezeu: Aliluia! 


Icosul al 6-lea 

Viaţa fiecărui creştin este presărată cu minuni ale Maicii Domnului, ştiute şi ne- 
ştiute. De multe ori, prea curata nu aşteaptă cererea noastră, pentru a ne ajuta, ci 
fiind o Maică plină de iubire şi răbdare, ne îndreaptă pe calea mântuitoare, dorind 
să ajungem biruitori alături de Fiul ei şi de dânsa, în Raiul redeschis. Plini de cu- 
cernicie, ştiind că de multe ori am uitat să-i mulţumim Fecioarei Maici, noi îi cân- 
tăm acum aşa: 

Bucură-te, bucură-te cu bucurie nesfârşită; 

Bucură-te, ceea ce ne dăruieşti bucurii duhovniceşti; 

Bucură-te, Maică izvorâtoare de minuni; 

Bucură-te, ceea ce ne deschizi ochii sufletului asupra bunătăţilor netrecătoare; 
Bucură-te, că ne scoţi din valurile lumii şi ne duci spre pacea lină; 

Bucură-te, ceea ce ne ajuţi să ne ruşinăm de păcatele noastre; 

Bucură-te, vas ales al smereniei; 

Bucură-te, că ne sprijini la necaz, ca să înţelegem mâna Proniei în toate; 

Bucură-te, templul cel slăvit al Duhului Sfânt; 

Bucură-te, Maica bucuriei, smereniei şi răbdării; 

Bucură-te, cea mult cântată şi mult lăudată; 

Bucură-te, Fecioară cu cel mai bun nume; 

Bucură-te, Floarea smereniei, Fecioară Maică! 


Condacul al 7-lea 


Atunci când frica şi jalea vor cuprinde omenirea, la Judecata de Apoi, când cărțile 
îngerilor se vor deschide şi nu va fi loc de fugă pentru nimeni, şi atunci mila ta va 
îmbrățişa făptura, încât tu vei mijloci la Dreptul Judecător pentru iertarea păcatelor 
noastre, Născătoare de Dumnezeu. Temându-ne de clipele acelea, alături de îngerii 
cei buni cântăm cu umilinţă: Aliluia! 


Icosul al 7-lea 

La tine nu este pedeapsă fără timp de îndreptare, la tine nu este faţă îndelung 
întoarsă de la cei păcătoşi, la tine nu este oprire a izvorului minunilor, Fecioară 
Maria. De aceea noi, cei păcătoşi, te strigăm să ne ajuţi, să ne schimbăm viaţa, să 
urmăm calea pocăinţei şi să îți cântăm: 

Bucură-te, Maică a milei; 

Bucură-te, ceea ce ne ajuţi întotdeauna; 

Bucură-te, fericire în smerenie; 

Bucură-te, Fecioară strălucitoare; 

Bucură-te, Maica Soarelui veşnic; 

Bucură-te, apărătoarea noastră în faţa dreptului Judecător; 

Bucură-te, floare între florile Raiului; 

Bucură-te, mâna întinsă păcătoşilor; 

Bucură-te, ceea ce plângi pentru păcatele noastre; 


Bucură-te, izvor de pocăință; 

Bucură-te, Maică a creştinilor, lăsată nouă de Hristos; 
Bucură-te, mângâierea noastră; 

Bucură-te, Floarea smereniei, Fecioară Maică! 


Condacul al 8-lea 

Cu câtă seninătate ai stat, Maică, înaintea încercărilor vieţii, învelindu-te cu haina 
dragostei de Fiul tău şi Dumnezeu şi împodobită fiind cu o cunună de smerenie 
nețărmuită. Pentru aceasta, îngerii ţi-au slujit şi îţi slujesc cu bucurie, cântând Fiu- 
lui tău prea iubit: Aliluia! 


Icosul al 8-lea 

Aşa a binevoit Dumnezeu, ca să Se facă Om şi să aibă drept Maică pe cea mai fru- 
moasă şi mai smerită dintre fecioarele lumii, pe Maria, fuca Anei. Îți mulţumim, 
Doamne, că prin dânsa Tu ai căutat spre noi, ca să ne afli. Căci noi suntem oile 
cele pierdute, care suspină să le găseşti, grăind către Maica Ta aşa: 

Bucură-te, mărgăritarul cel mai de preţ al pământului; 

Bucură-te, lună între stelele Raiului; 

Bucură-te, Maica lui Dumnezeu (Theotokos); 

Bucură-te, cea anunţată de prooroci din vechime; 


Bucură-te, ceea ce ai fost lăudată de Elisabeta; 

Bucură-te, bucuria păstorilor veniţi la iesle; 

Bucură-te, uimirea magilor veniţi din Răsărit; 

Bucură-te, cea către care dreptul Simeon s-a închinat şi a profeţit; 
Bucură-te, ceea ce ai plecat în Egipt, la sfatul îngerului; 
Bucură-te, cea sub ochii căreia a crescut Pruncul dumnezeiesc; 
Bucură-te, iubire de mamă pentru neamul creştinilor; 

Bucură-te, cea mult cinstită de către Sfinţi apostoli; 

Bucură-te, Floarea smereniei, Fecioară Maică! 


Condacul al 9-lea 

Dorind să-ţi arate cinstea şi supunerea pe care ţi le poartă, Mântuitorul nostru, 
Domnul lisus Hristos, a săvârşit prima Sa minune la îndemnul tău părintesc, Fe- 
cioară Maria, pe când vă aflaţi la o nuntă din Cana Galileii. Îți mulţumim deci, aju- 
tătoarea noastră, începătoarea minunilor, şi cu umilință Îi cântăm lui Dumnezeu: 
Aliluia! 


Icosul al 9-lea 

Pentru mila şi ruga ta, Fecioară, Domnul a transformat apa în vinul cel bun, în Ca- 
na Galileii, învăţându-ne că aşa va fi pentru noi, cei păcătoşi, trecerea de la moarte 
la viaţă. Ne închinăm ţie, Maică şi Fecioară, şi te lăudăm grăind: 

Bucură-te, cea plină de milă şi de har; 

Bucură-te, ceea ce nu ne treci cu vederea de-a lungul vieţii noastre; 

Bucură-te, rugătoarea noastră puternică; 

Bucură-te, cea ale cărei rugăciuni sunt mereu ascultate; 

Bucură-te, Preasfântă care ai pogorât cerul pe pământ; 

Bucură-te, deschizătoarea uşii milei; 

Bucură-te, smerenie îmblânzitoare; 

Bucură-te, gând curat împodobit cu modestie; 

Bucură-te, lacrimă sfințită a pământului; 

Bucură-te, cea care te-ai făcut pricina celei dintâi minuni a lui lisus; 

Bucură-te, ajutătoarea familiilor creştine; 

Bucură-te, ocrotitoarea copiilor; 

Bucură-te, Floarea smereniei, Fecioară Maică! 


Condacul al 10-lea 

În lumea aceasta durerea nu conteneşte, suspinul nu se opreşte. Bucuria este tre- 
cătoare şi prea puţină pentru sufletele noastre însetate de veşnicie. Multă mân- 
gâiere şi alinare primim noi de la icoana Fecioarei Maria, rugându-ne cu credinţă. 


Bucuria cea veşnică să o ceri pentru noi, Fecioară, ca să putem cânta Domnului în 
vecii nesfârşiţi: Aliluia! 


Icosul al 10-lea 

Exemplu de smerenie şi de răbdare ne este nouă, Maica Preasfântă. Când suntem 
copleşiţi şi însinguraţi ne ridicăm ochii spre icoana dânsei, ştiind că nu ne-a părăsit. 
Te rugăm să ne dăruieşti din dulceaţa smereniei şi blândeţii tale, Fecioară, şi să ne 
ancorezi în răbdare până la sfârşitul vieţii noastre pământeşti, iar noi să te lăudăm 
aşa: 

Bucură-te, oglindă străvezie a Raiului; 

Bucură-te, ceea ce muţi din loc munţii neputinţelor noastre; 

Bucură-te, curcubeul păcii şi al speranţei; 

Bucură-te, alinătoarea inimilor obosite; 

Bucură-te, ajutorul sărmanilor răbdători; 

Bucură-te, minune tăinuită în smerenie; 

Bucură-te, Maică a curăţiei sufleteşti; 

Bucură-te, mănăstire în care a locuit Hristos; 

Bucură-te, duioşie negrăită; 

Bucură-te, prea fericită şi mult-lăudată Fecioară; 

Bucură-te, puritate neîntrecută de îngeri; 


Bucură-te, ceea ce ne dai minunile ca o ploaie de primăvară; 
Bucură-te, Floarea smereniei, Fecioară Maică! 


Condacul al 11-lea 

Ne smerim înaintea ta, Împărăteasă a blândeţii şi a bunătăţii şi îţi aducem în dar 
rugăciunile noastre nevrednice. Ştim că nu le vei trece cu vederea, ci le vei înfăţişa 
Fiului tău ca pe darurile celor trei Crai, cerându-l pentru noi milă, har şi pocăință. 
Dă-ne, Maică, rugăciunea neîncetată a inimii curate, ca să-l cântăm şi pe pământ, şi 
în cer, lui Dumnezeu: Aliluia! 


Icosul al 11-lea 

Tânjeşte sufletul nostru, Maică, după rugăciunea cea fără oprire a inimii, pe care tu 
ai avut-o, învăluită în smerenia ta adâncită. Nu ne lăsa, Maică, dorul neîmplinit, ci 
ajută-ne să ne transformăm în vase ale harului, în sfeşnice nestinse, ca împreună cu 
femeile mironosiţe şi cu cetele nenumărate ale tuturor Sfinților să te putem lăuda 
neîntrerupt, cântând: 

Bucură-te, Maică a rugăciunii smerite; 

Bucură-te, ceea ce nu ţi-ai curmat rugăciunea plină de iubire; 

Bucură-te, Fecioară Maria, mujlocitoarea rugăciunii inimii; 

Bucură-te, smerenie dezvăluită de Dumnezeu; 


Bucură-te, prea cinstită Maică, noua Evă minunată; 

Bucură-te, cea pe care şarpele cel vechi nu a putut să o ademenească; 

Bucură-te, învingătoarea ispitelor prin smerenie şi iubire; 

Bucură-te, prietena celor ce se ostenesc în rugăciuni şi privegheri; 

Bucură-te, întăritoarea mănăstirilor ortodoxe; 

Bucură-te, floare neîntinată şi neveştejită a fecioriei şi smerenie; 

Bucură-te, ceea ce ne îndemni la Împărtăşania cu Trupul şi Sângele Fiului tău iu- 
bit; 

Bucură-te, Maica Mântuitorului lumii; 

Bucură-te, Floarea smereniei, Fecioară Maică! 


Condacul al 12-lea 

Nu îndrăznim să privim chipul tău prea frumos din icoană, în care străluceşti ca o 
Împărăteasă a lumii. Cu capul plecat te rugăm, Maică a noastră, să nu ne lipseşti în 
viaţa cea veşnică de vederea chipului tău minunat şi a Fiului tău celui biruitor. Pri- 
meşte, Doamnă şi Stăpână, firava noastră rugă, din inimă zdrobită, ca glasul nostru 
să se poată împleti în eternitate cu cel îngeresc într-un neoprit: Aliluia! 


Icosul al 12-lea 

Inima noastră plânge, Maică, după vederea ta neîncetată, ca Doamnă şi Împără- 
teasă în Rai, alături de Dumnezeu, de Îngeri şi de Sfinţi. Ajută-ne şi învaţă-ne să 
urcăm acolo, pe treptele rugăciunii smerite, având darul discernământului, pentru 
care să îți mulţumim cu umilință: 

Bucură-te, Doamna noastră prea cinstită; 

Bucură-te, strălucire plină de iubire; 

Bucură-te, ceea ce ai bucurat pe părinţii tăi cei credincioşi; 

Bucură-te, cântec în acorduri de smerenie şi har; 

Bucură-te, ciocârlia lumii, ceea ce te-ai înălțat cel mai mult spre Soarele neapus; 
Bucură-te, privighetoare ce ne alini dorurile cele curate ale inimii; 

Bucură-te, slava şi frumuseţea omenirii; 

Bucură-te, scară împodobită spre cer; 

Bucură-te, psaltire alungătoare a demonilor; 

Bucură-te, cea mai strălucitoare biserică a noastră; 

Bucură-te, Regina Îngerilor şi a Sfinţilor; 

Bucură-te, ceea ce ne aştepţi în Raiul lui Hristos; 

Bucură-te, Floarea smereniei, Fecioară Maică! 


Condacul al 13-lea (de 3 ori) 
O, Floarea smereniei, Maica bunătăţii şi a iubirii nețărmuite, Fecioară Maria, ajută- 
ne pe calea acestei vieţi, dăruindu-ne răbdare şi rugăciune smerită, cuget plecat şi 


ochi deschişi ai sufletului, ca să te putem slăvi pururea în Raiul duhovnicesc, unde 
ne aştepţi cu dragoste, de-a dreapta Fiului tău. Şi atunci, mântuiţi, să-l putem cânta 
Lui, neîncetat: Aliluia! 


Apoi se zice iarăşi: 


Icosul 1 

Îngerii, înaintea oamenilor, ţi s-au închinat, Fecioară smerită şi de toţi lăudată, iar 
Arhanghelul Gavriil a fost trimis să-ţi spună vestea cea de taină, pe care ţi-a dez- 
văluit-o Dumnezeu numai ţie: 

Bucură-te, Maica smereniei; 

Bucură-te, Fecioară aleasă ca o floare a omenirii; 

Bucură-te, ceea ce eşti şi vei fi cea mai lăudată; 

Bucură-te, Maica Domnului; 

Bucură-te, Împărăteasa îngerilor; 

Bucură-te, cea pentru care Dumnezeu a umplut lumea cu icoane făcătoare de mi- 
nuni; 

Bucură-te, poarta Întrupării; 

Bucură-te, veşnic arătătoarea Pruncului dumnezeiesc; 

Bucură-te, răsadul cel bun, urmaşa Evei; 

Bucură-te, împlinirea aşteptărilor celor de demult; 

Bucură-te, mirarea Cetelor îngereşti; 

Bucură-te, Maică smerită a lui Dumnezeu; 

Bucură-te, Floarea smereniei, Fecioară Maică! 


Condacul 1 

Celei mai smerite Împărătese, a lumii şi a îngerilor, îi aducem cereri, mulţumiri şi 
laude, că s-a învrednicit a fi cea mai frumoasă floare a omenirii, întru care a bine- 
voit Dumnezeu a Se face Om, pentru mântuirea noastră. lar tu, Floarea smereniei, 
Maică prea curată, dăruieşte-ne nouă din smerenia ta, ca să-L primim pe Dum- 
nezeu în sufletele noastre! 


Rugăciune către Preasfânta Născătoare de Dumnezeu 


Preasfântă Fecioară, floare a smereniei, bunătăţii şi a dragostei curate, sfeşnic stră- 
lucitor şi plin de har, primeşte puţina noastră rugăciune şi nu ne ruşina în cererile 
noastre. 


Știm că nu avem fericirea inimii curate, pentru a-L vedea pe Dumnezeu, şi nici 
fericirea celor smeriţi, pentru a fi mângâiaţi de harul necreat. De asemenea, nici de 
celelalte Fericiri, propovăduite de Fiul tău, nu ne-am apropiat. Nefericiţi şi zbu- 
ciumaţi, singuri vinovaţi de nefericirea noastră, strigăm către tine, Maică şi învă- 
țătoare a noastră, ca să ne ajuţi să urcăm pe cele nouă trepte ale Fericirilor, către 
Fiul tău dumnezeiesc, de care nu vrem să ne lipsim nici acum şi nici în vecii cei fă- 
ră de timp. 


Primeşte această zdrobire a inimii noastre sălbăticite şi cere pentru noi mila cerea- 
scă şi puterea de a ne recunoaşte şi spovedi cu sinceritate păcatele cele de voie şi 
pe cele fără de voie, ca să ne putem împărtăşi cu Sfintele Taine, cele dăruite nouă 
spre viaţa veşnică. 


Nu ne uita, Maică a creştinilor, Maica noastră, bucuria noastră în întristări şi spri- 
jinitoarea noastră în necazuri şi dă-ne curajul mărturisirii dreptei credinţe prin fap- 
te bunc, în toate zilele vieţii noastre. Amin. 


Rugăciune de mulţumire către Maica Domnului 


http://dositeea. blogspot.com 


Nu ne vom opri elanul inimii numai la cereri şi laude, ci dorim din tot sufletul să-ţi 
mulțumim pentru întreg ajutorul văzut şi nevăzut, Regină înfrumuseţată, Preasfântă 
Maică a Împăratului făpturi. 


Ne adăugăm mulţumirea la izvorul de recunoştinţă al tuturor credincioşilor, care 
curge neîncetat spre tine şi spre Fiul tău, fiind plin de lacrimi de bucurie pentru ru- 
găciunile ascultate şi pentru inima odihnită la lumina Adevărului veşnic. 


Iţi mulţumim cu smerenie, înaintea icoanei tale, prea cinstită Maică! Iţi mulţumim 
cu lacrimi, cu rugăciuni, cu acatiste şi cu cântări duhovniceşti! Îţi mulţumim în fie- 
care zi a vieţii noastre, cu gândul plin de recunoştinţă! Amin. 


Icoana Maicii Domnului „Umilenie” de la Diveevo 


STEINER STELE EIN 
: > £ 


“Umilenie” 
(ebipul nefărut de mână) 


Icouna Maicii Domnunlui făcătoare de minuni și izvorătoare de mir “Umilenie” a apărut prin minunea Sa într-o 
familie de crestini evlavieşi din localitatea Locati, regiunea Breansk din Rusia - fosta maşie a marelui cnea: Mihail 
Romano, fratele mai mic al Țarului Nicolae al [I- lea. 

În anul 1999 la 2 noiembrie icoana a început a izvori mir. 

Din milu Maicii Domnului prin acest chip se arară multe mulmuni: 

- În partea apursă a icoanei s-a arătat chipul Maicii Domnului nefăcut de mână pe care se observă şi chipul 
Mântuitorului de pe giulziul din Torino: 

= izrarărea din abundență a mirului cu diferite miresme; 

= le câteva ori icoana a picurat lucrimi şi a izvorât mir de culoarea sângelui; 

- alături de acest chip multe icoane se sfinţesu acoperindu-se cu mir, altele se înmotau; 

= în ampul slujbelor de sfimţire a apei, apa a primir un gust și miras deesebiraceasta petreciindu-se și în nlmprul 

izvoarelor: 


= prin rugăciunile în fața acestei icoane, deseari bolnavii primeau vindecări.se găseau acei dispăruți fără urmă. 
Necredinciașii și îndoielnicii văzând multele minuni arătate prin această icoană “Umilenie ”, se întorc la credința 


Traducere şi adaptare: Mihai-Alex Olteanu 
Sursa: http://oca.org 


Icoana Maicii Domnului „Umilenie” de la Diveevo este prăznuită pe 2 ianuarie (în 
ziua adormirii în Domnul a Sfântului cuvios Serafim de Sarov), pe 19 iulie (în ziua 
prăznuirii aflării moaştelor Sfântului cuvios Serafim de Sarov) şi pe 28 iulie. 


Această icoană a Preasfintei Născătoare de Dumnezeu a aparținut Sfântului Sera- 
fim de Sarov (prăznuit pe 2 ianuarie). El se ruga zilnic înaintea sfintei icoane ce se 
afla în chilia sa. 


Cuviosul Serafim îi vindeca pe bolnavi prin ungerea cu ulei din candela ce o ţinea 
mereu aprinsă înaintea icoanei Maicii Domnului „Umilenie”. 


Această icoană era numită de către Sfântul Serafim de Sarov „Bucuria tuturor bu- 
curiilor”. 


Sfântul Serafim a adormit în Domnul pe 2 ianuarie 1833, în timp ce se ruga înain- 
tea icoanei „Umilenie”. 


Părintele Nifon, egumenul mănăstirii, a dat icoana Maicii Domnului surorilor de la 
Mănăstirea Diveevo (pe care chiar sfântul o întemeiase). 


Maicile au ferecat icoana într-o îmbrăcăminte de argint şi i-au construit un paraclis 
în Catedrala Sfintei Treimi. Mai târziu, mitropolitul Serafim (Ciceagov) a alcătuit o 
slujbă specială, iar după canonizarea cuviosului Serafim de Sarov, icoana a fost 
copiată în mii de exemplare. 


